Mõned päevad tagasi tekkis mul veid hullumeelne mõte: otsustasin üheks päevaks aja maha võtta ja rattaga Tartusse minna. Täpsustuseks peaks mainima, et edasi-tagasi tuleb umbes 100 km. Lisaks meeldivale ajaveetmisele oli reisil ka teine eesmärk - ühes  ehitusmaterjalide poes olid müügil väga soodsad ja kvaliteetsed akutrellid ja see on tööriist, mida läheb igapäevases talutöös üsna sageli vaja - küll on vaja ehitada või midagi parandada. Lisaks oli mul vaja osta uued sõrakäärid, nii lambad kui kitsed vajavad pediküüri. Loomulikult ei olnud mul kummagi ostuga nii kiire, et poleks saanud seda edasi lükata järgmisele päevale, kui auto oleks minu käsutuses olnud. Ehk võtsin sooritatavaid oste õigustusena kibekiirel tööajal vaba päeva võtmisele.